ทปอ.ราชมงคลหนุนตั้งกระทรวงใหม่
เชื่อ มทร.ช่วยเติมเต็มอุดมฯ พร้อมผลิตบัณฑิตนักปฏิบัติป้อนตลาดแรงงาน,ดร.สุวิทย์ เมษินทรีย์ รมว.วิทยาศาสตร์และเทคโนโลยี (วท.) เปิดเผยหลังการประชุมหารือกับที่ประชุมอธิการบดีมหาวิทยาลัยเทคโนโลยีราชมงคล (ทปอ.มทร.) ว่า ทปอ.มทร.ไม่ขัดข้องกับแนวคิดการผนวกรวมกระทรวง ตามชื่อที่เสนอ คือ กระทรวงการอุดมศึกษา การวิจัย และนวัตกรรม โดยเห็นว่าการผลิตกำลังคนคุณภาพเป็นเรื่องสำคัญ ซึ่งกระทรวงใหม่จะต้องมุ่งผลิตบัณฑิตนักปฏิบัติให้สอดคล้องกับความต้องการของตลาด อาทิ โครงการบัณฑิตพันธุ์ใหม่ นอกจากนี้ ที่ประชุมมีข้อสังเกตว่ามหาวิทยาลัยชั้นนำของโลกส่วนใหญ่จะเป็นเอกชนที่มีความคล่องตัวสูง ดังนั้น การจัดตั้งกระทรวงใหม่จึงควรสร้างความคล่องตัวในการบริหารงานและวิจัยของมหาวิทยาลัยด้วย เพื่อเสริมสร้างศักยภาพขององค์กร และควรกำหนดเป้าหมายการอุดมศึกษาให้ชัดเจน,รมว.วท. กล่าวต่อว่า นพ.อุดม คชินทร รมช.ศึกษาธิการ ชี้แจงว่า ร่าง พ.ร.บ.อุดมศึกษา กำหนดเรื่องดังกล่าวไว้แล้ว โดยแบ่งสถาบันอุดมศึกษาตามภารกิจ และแต่ละสถาบันจะต้องมีจุดยืนของตัวเองตามความเชี่ยวชาญโดยรัฐอาจจะยังต้องอุดหนุนเรื่องการวิจัยของสถาบันอุดมศึกษาเพื่อประโยชน์ของประเทศอยู่ ทั้งนี้ 9 ราชมงคลจะเป็นส่วนเติมเต็มของระบบอุดมศึกษาไทยได้ ในช่วงที่ผ่านมา ศธ. เคยกำหนดให้มีการเทียบโอนระหว่างหลักสูตรได้ ทำให้เกิดค่านิยมการเรียนสายสามัญเพื่อปริญญาเท่านั้น ซึ่งจะไม่สร้างความแตกต่างของสถาบันการศึกษา โดยเฉพาะในกลุ่มราชมงคล หรืออาชีวศึกษา ควรบูรณาการการเรียนการสอนระหว่าง มทร. ให้นักศึกษาสามารถเรียนข้าม มทร.ได้ และเห็นด้วยกับแนวคิด มหาวิทยาลัยเพื่อการพัฒนา ซึ่งจะสร้างความเข้มแข็งให้กับแต่ละพื้นที่ได้,ดร.สุวิทย์กล่าวอีกว่า ตนได้ฝาก ทปอ.มทร.ให้พิจารณาถึงจุดยืนของ มทร. ในอนาคตว่าต้องการให้เป็นไปในทิศทางใด จะมุ่งผลิตนักนวัตกรใช่หรือไม่ ขณะที่ นพ.อุดมเสนอว่าจะพิจารณา มทร.เป็นมหาวิทยาลัยเฉพาะทาง ซึ่งอาจจัดกลุ่มรวมกับ 3 มหาวิทยาลัยเทคโนโลยีพระจอมเกล้าฯ และมหาวิทยาลัยในพื้นที่บางแห่ง เช่น ม.แม่โจ้ ซึ่งกลุ่มนี้จะเป็นบทบาทที่สำคัญในการพัฒนาเชิงพื้นที่ของประเทศ และจะต้องสร้างเครือข่ายเชื่อมโยงระหว่างกันให้เกิดขึ้นอย่างมีพลัง.
ดร.สุวิทย์ เมษินทรีย์ รมว.วิทยาศาสตร์และเทคโนโลยี (วท.) เปิดเผยหลังการประชุมหารือกับที่ประชุมอธิการบดีมหาวิทยาลัยเทคโนโลยีราชมงคล
สุวิทย์ เมษินทรีย์,ราชมงคล,ตั้งกระทรวงใหม่,กระทรวงการอุดมศึกษา,ทปอ.มทร.